CELEX: 62015CN0044
Language: sk
Date: 2015-02-05 00:00:00
Title: Vec C-44/15: Návrh na začatie prejudiciálneho konania, ktorý podal Bundesfinanzhof (Nemecko) 5. februára 2015 – Hauptzollamt Frankfurt am Main/Duval GmbH & Co. KG

20.4.2015   
            
            
               SK
            
            
               Úradný vestník Európskej únie
            
            
               C 127/11
            
         Návrh na začatie prejudiciálneho konania, ktorý podal Bundesfinanzhof (Nemecko) 5. februára 2015 – Hauptzollamt Frankfurt am Main/Duval GmbH & Co. KG
   (Vec C-44/15)
   (2015/C 127/17)
   Jazyk konania: nemčina
   
      Vnútroštátny súd, ktorý podal návrh na začatie prejudiciálneho konania
   
   Bundesfinanzhof
   
      Účastníci konania pred vnútroštátnym súdom
   
   
      Žalovaný: Hauptzollamt Frankfurt am Main
   
      Žalobkyňa: Duval GmbH & Co. KG
   
      Prejudiciálne otázky
   
   
               1.
            
            
               Majú sa do položky 9025 KN („teplomery“) za neexistencie abstraktnej definície určujúcej, čo treba rozumieť pod teplomerom v položke 9025 KN, zatriediť výnimočne iba prístroje uvedené vo vysvetlivkách k harmonizovanému systému k položke 9025 KN, bod B [teplomery a pyrometre (žiaromery), tiež so záznamovým zariadením – body 08.0 až 28.0]?
            
         
               2.
            
            
               V prípade zápornej odpovede na túto otázku: Vyplýva zo zoznamu prístrojov uvedených vo vysvetlivkách k harmonizovanému systému k položke 9025 KN, že zariadenia, ktoré nevykazujú funkcie vlastné týmto prístrojom (určenie teploty napríklad na základe mechanickej rozpínavosti tekutín alebo kovov, fyzikálnych zmien alebo elektrických impulzov atď.), nemôžu byť zatriedené do položky 9025 KN?
            
         
               3.
            
            
               V prípade zápornej odpovede aj na túto otázku: Má sa za teplomer v zmysle položky 9025 KN považovať aj také zariadenie, ktoré zobrazuje, že jediná merateľná teplota určitého predmetu dosiahla stanovenú hodnotu (prahovú hodnotu), aj keď zariadenie nespĺňa kritériá ako reprodukovateľnosť výsledku merania, kontinuálne zobrazovanie priebehu teploty a možnosť viacnásobného použitia prístroja?